
అహ్మదాబాద్ : ప్రధాన మంత్రి నరేంద్ర మోదీ దుస్తుల విషయంలో ప్రత్యేక శ్రద్ధ తీసుకుంటారని అందరికీ తెలుసు. ఆయన విదేశాలకు వెళ్ళేటపుడు, స్వదేశంలో పర్యటించేటపుడు తనదైన శైలిని ప్రదర్శిస్తూ ఆకట్టుకుంటారు. ఆయన ధరించే దుస్తుల్లో కుర్తాకు ఉన్న ప్రత్యేకత అంతా ఇంతా కాదు. బుధవారం మన దేశానికి వచ్చిన జపాన్ ప్రధాన మంత్రి షింజో అబే కూడా ఆ ఫ్యాషన్కు ముగ్ధుడయ్యారు. షింజో అబేతో పాటు ఆయన సతీమణి అకీ అబే కూడా భారతీయ శైలిలో వస్త్రాలను ధరించి, మన దేశం పట్ల వారికిగల గౌరవాభిమానాలను చాటుకున్నారు.షింజో అబే తెల్లని కుర్తా, లాల్చీ, ఆకాశ నీలి రంగు కుర్తా ధరించారు. అదేవిధంగా ఆయన సతీమణి అకీ అబే ముదురు ఎరుపు, బంగారు వర్ణంగల సల్వార్, కమీజ్, బంగారు రంగులో మెరిసిపోయే దుపట్టా ధరించారు.అబే దంపతులకు ప్రధాన మంత్రి నరేంద్ర మోదీ అహ్మదాబాద్ విమానాశ్రయంలో ఘన స్వాగతం పలికారు. అనంతరం 8 కి.మీ. పొడవున రోడ్ షో నిర్వహించి, సబర్మతి ఆశ్రమం చేరుకున్నారు. అక్కడ మహాత్మా గాంధీకి షింజో అబే, అకీ అబే, నరేంద్ర మోదీ ఘనంగా నివాళులర్పించారు. ఆశ్రమం మొత్తం కలియదిరుగుతూ అక్కడి విశేషాలను అబే దంపతులకు మోదీ వివరించారు.

ahmadabad : pradhaana mantri narendra modii dustula vishayamlo pratyeka shraddha teesukuntaarani andarikee telusu. aayana videsaalaku velletapudu, swadesamlo paryatinchetapudu tanadaina sailini pradarsistuu aakattukuntaaru. aayana dharinche dustullo kurtaaku unna pratyekata antaa intaa kaadu. budhavaaram mana deshaniki vachina japan pradhaana mantri shinjo abe kuudaa aa fyaashanku mugdhudayyaaru. shinjo abetho paatu aayana sateemani aki abe kuudaa bhaarateeya saililo vastraalanu dharinchi, mana desham patla vaarikigala gouravaabhimaanaalanu chaatukunnaaru.shinjo abe tellani kurta, lalchi, aakaasa neeli rangu kurta dharinchaaru. adevidhamgaa aayana sateemani aki abe muduru erupu, bangaaru varnangala salwar, kamij, bangaaru rangulo merisipoye dupatta dharinchaaru.abe dampatulaku pradhaana mantri narendra modii ahmadabad vimaanaasrayamlo ghana swaagatam palikaaru. anantaram 8 ki.mee. podavuna rod sho nirvahinchi, sabarmati aashramam cherukunnaru. akkada mahatma gaandheeki shinjo abe, aki abe, narendra modii ghanamgaa nivaalularpinchaaru. aashramam mottam kaliyadirugutuu akkadi visaeshaalanu abe dampatulaku modii vivarinchaaru.